-

Р Е П У Б Л И К А   Б Ъ Л Г А Р И Я
Ч Е Т И Р И Д Е С Е Т   И  В Т О Р О  Н А Р О Д Н О   С Ъ Б Р А Н И Е

Проект

З А К О Н
ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ГОРИТЕ

(Обн. , ДВ, бр.  19 от 2011 г.; изм.  и доп. , бр.  43 от 2011 г. , бр.  38, 60, 82 и 102  от 2012 г.  и бр.  15, 27 и 66 от 2013 г. )

§ 1.   В чл.  7 ал.  3 се изменя така: 
„(3) Горските териториални единици по ал.  2 се обособяват със заповед на министъра на земеделието и храните и обхващат територията на част от една, една или повече цели общини в границите на една област. “

§ 2.  В чл.  13 се правят следните изменения и допълнения:
1.  В ал.  1 думите „с обща площ на поземлените им имоти над 50 хектара“ се заличават. 
2.  В ал. 2  думите „с обща площ до 2 хектара включително“ се заличават. 
3. Ал. 3 се отменя. 
4.  В ал. 4 думите „ и програми“ се заличават. 
5.  В ал. 5 думите „и програми“ се заличават. 
6.  Ал. 7 се изменя така:
„(7) Изработването на горскостопанските планове се финансира от държавните предприятия по чл.  163 за горските територии - държавна собственост, от общината – за горски територии – общинска собственост,  за горските територии - собственост на физически лица, юридически лица и техни обединения  - от държавния бюджет. 
7.  Ал. 8 се изменя така:
а) В изречение първо, думите „и програми“ се заличават. 
б) Точка 1 се изменя така:
„1.  изпълнителния директор на Изпълнителната агенция по горите - за горските територии - държавна собственост и собственост на физически лица, юридически лица и техни обединения;“
8.  В ал. 10 думите „може да“ се заличават. 
9.  В ал. 11 думите „/или“ се заличават. 
10.  В ал. 12 думите „ипрограми“ се заличават. 
11. Ал. 14 се изменя така:
„(14) Преди ползването на дървесина и недървесни горски продукти физическите лица, юридическите лица и техни обединения - собственици на горски територии заплащат в съответната регионална дирекция по горите направените разходи от държавния бюджет за планирането.“

§ 3.  В чл. 88 ал. 5, точка 5 се отменя. 

§ 4.  В чл. 105 точка 9 се отменя. 

§ 5.  В чл. 111 ал. 5 се изменя така:
(5) В съответствие с определеното количество по ал.  4 дирекциите “Социално подпомагане” изготвят списъци на физическите лица, които имат право да закупуват дървесината от горските територии по реда на ал. 3. Контролът по изпълнение на правата на физическите лица от списъците се изпълнява от кметовете на общините или на населените места за горските територии – общинска собственост, директорите на териториалните поделения на държавните предприятия, или на учебно-опитните горски стопанства за горските територии – държавна собственост. 

§ 6.  В чл. 116 се правят следните промени:
1. Създава се нова ал. 4 със следното съдържание:
„(4) Процедурите за сключване на договорите по ал. 1 се провеждат отделно за всяко държавно горско и държавно ловно стопанство в съответното държавно предприятие по чл. 163.  Процедурите за сключване на договорите по ал. 1 за продажба на технологична дървесина могат да се провеждат и в държавните предприятия по чл. 163. “
2.  Досегашната ал. 4 става ал. 5. 

§ 7.  Чл. 147 се отменя.  

§ 8.  Създава се нов чл. 148а със следното съдържание:
„Чл.  148а.  Товарните превозни средства превозващи дървесина и други недървесни горски продукти трябва да отговарят на изискванията на Закона за автомобилните превози, Закона за движение по пътищата и да бъдат снабдени с изправни GPS устройства за проследяване, регистрирани в съответното териториално поделение на държавните предприятия по чл.  163 или съответната община и в  регионалните дирекции по горите по местонахождението им. “

§ 9.  В чл. 163 ал. 3 се изменя така:
„(3) Районите на дейност на държавните предприятия по ал.  1 и техните седалища  се определят с решение на Министерски съвет по предложение на министъра на земеделието и храните. “

§ 10.  В чл. 168 т. 12 се изменя така:
„12.  Прави предложение до Министерския съвет за създаване и закриване на териториални поделения на държавните предприятия и за определяне на техния район на дейност и седалище. “

§ 11.  В чл. 165 се правят следните изменения  и допълнения:
1. Ал. 4 се отменя. 
2. Ал. 5 става ал. 4 и се изменя, като след думите „Държавни горски“ се добавя  „и ловни“. 

§ 12.  В чл. 173 се правят следните промени:
1. Създава се нова ал. 2: 
„(2) Района на дейност на териториалните поделения е в границите на обособените горски териториални единици по чл. 7, ал. 3. “
2. Досегашните алинеи 2,3 и 4 стават съответно алинеи 3,4 и 5. 

§ 13.  В Чл. 213 ал. 2 се отменя.  

§ 14.  В чл. 236 се правят следните допълнения:
1.	В ал. 1 се създава нова т. 5 със следното съдържание:
„5. има две години стаж по специалността, придобит след завършване на образованието.“
2.	В ал. 2 се създава нова т. 5 със следното съдържание: 
„5.  има две години стаж по специалността, придобит след завършване на образованието. “
3.	В ал. 4 се създава нова т. 5 със следното съдържание:
„5.  има две години стаж по специалността, придобит след завършване на образованието. “

ПРЕХОДНА РАЗПОРЕДБА
§ 15.  В Закона за енергията от възобновяеми източници (Обн.  ДВ.  бр. 35 от 2011г. , изм.  и доп.  ДВ.  бр. 29 и  бр. 54 от 2012г. , изм.  и доп.  ДВ.  бр. 15 , бр. 59 и бр. 68 от 2013г. ) се правят следните изменения и допълнения: 
1. В чл. 18,ал. 1,т. 6 се изменя така:
„6. определяне на преференциална цена за изкупуване на електрическа енергия, произведена от възобновяеми източници, с изключение на електрическата енергия, произведена:
       а) от централи, използващи технология за термична газификация или пряко изгаряне на биомаса, получена от необработен дървен материал по смисъла на § 1, т. 38 от Допълнителната разпоредба на Закона за горите. 
      б) от водноелектрически централи с обща инсталирана мощност над 10 MW;”
2.  В чл. 31 се правят следните изменения и допълнения:
     а) създава се нова ал. 5 със следното съдържание:
„(5) За целите на получаване на преференциална цена за изкупуване на електрическа енергия, произвеждана от централи, използващи технология за термична газификация или пряко изгаряне на дървесна биомаса, при сключване на договора за изкупуване на електрическа енергия, както и при сключване на анексите за актуализиране на преференциалната цена, производителите декларират, че няма да използват дървесна биомаса, получена от необработен дървен материал, по смисъла на § 1, т. 38 от Допълнителната разпоредба на Закона за горите. “
     б) досегашната ал. 5 става ал. 6;
     в) досегашната ал. 6 става ал. 7 и в нея думите „ал. 5“ се заменят с „ал. 6“;
     г) досегашната ал. 7 става ал. 8 и в нея думите „ал. 1 - 6“ се заменят с „ал. 1 - 7“;
     д) досегашните ал. 8,9,10 и 11 стават съответно ал. 9,10,11 и 12. 
3. В чл. 34,ал. 7 думите „ал. 5“ се заменят с „ал. 6“ . 
4.  В чл. 60а,ал. 1 думите „ал. 10“ се заменят с „ал. 11“. 
5.  Създава се нов чл. 64а, със следното съдържание:
„Чл. 64а.  Производител на електрическа енергия, декларирал обстоятелството по чл. 31,ал. 5, за който е установено, че в процеса на производство използва биомаса, получена от необработен дървен материал се наказва с глоба от  10 000 до 25 000 лева, или имуществена санкция от 50 000 до 100 000 лева. “. 
6. В чл. 69 се правят следните изменения и допълнения:
а) в ал. 1:
   аа) създава се нова т. 4:
„4. определени със заповед на изпълнителния директор на Изпълнителната агенция по горите – за нарушения по чл. 64а;“     
     бб) досегашната т. 4 става т. 5;
б) в ал. 2:
     аа) създава се нова т. 4:
„4. изпълнителния директор на Изпълнителна агенция по горите или оправомощено от него длъжностно лице – в случаите по ал. 1, т. 4;“
      бб) досегашната т. 4 става т. 5 и в нея думите „т. 4“ се заменят с „т. 5“; 
в) създава се ал. 3 със следното съдържание:
„(3) Препис от наказателното постановление по ал. 2,т. 4 се изпраща в срок до 10 дни от деня на влизането му в сила от изпълнителния директор на Изпълнителна агенция по горите на обществения доставчик или на съответния краен снабдител, с който производителя има сключен дългосрочен договор за изкупуване на електрическата енергия по преференциална цена.  Въз основа на наказателното постановление обществения доставчик или съответния краен снабдител има право да редуцира изплатената в рамките на съответния ценови период преференциална цена, както и дължимите бъдещи плащания за същия период до базисна цена. “
7.  В чл. 70 думите „т. 4“ се заменят с „т. 5“. 
8.  В чл. 71,ал. 1 и 2 думите „т. 4“ се заменят с „т. 5“.  

Законът е приет от 42-ото Народно събрание на ............  2013 г.  и е подпечатан с официалния печат на Народното събрание.  

                                     Вносител:
							Димчо Михалевски

М О Т И В И
към проекта на Закон за изменение и допълнение
на Закона за горите

         Предложените изменения и допълнения в Закона за горите могат да бъдат обобщени в следните основни направления:

1.	Прецизирани са текстовете за определяне на обхвата на горските териториални единици, поради съществуването на големи общини, на чиято територия са обособени няколко горскостопански единици.  
2.	Предложени са изменения в инвентаризацията и горското планиране с цел изпълнение на програмата на правителството за намаляване на административната и финансова тежест върху бизнеса и собствениците на горски територии.  
3.	Предлагат се промени, с които ще се предпазят брегозащитни култури и насаждения в сервитута на хидромелиоративни съоръжения от изсичане. 
4.	Направени са предложения за гарантиране на получаване на дърва за огрев от социално нуждаещите се, чрез определяне на техния обхват от компетентните служби. 
5.	Предлагат се промени, които предвиждат процедурите за сключване на дългосрочните договори за дървесина да се провеждат в ДГС и ДЛС, като по изключение тези процедури могат да се провеждат в държавните предприятия само за технологична дървесина. 
6.	Предложени са промени, с които се премахва възможността за ограничения или забрани са достъп до площи ползвани от наематели и арендатори на поземлени имоти в горските територии – държавна и общинска собственост. 
7.	 Въвеждат се изисквания за товарните превозни средства, превозващи дървесина и други недървесни горски продукти за да се предотврати незаконният добив на дървесина и да се гарантира конкурентната среда. 
8.	Определя се нов ред за определяне на районите на дейност на държавните предприятия. 
9.	Въвеждат се изисквания за минимален стаж по специалността за лицата лесовъди.
10.	Въвеждат се ограничения за използване на необработен дървен материал при производството на електроенергия с преференциална цена.  

Предлаганите промени няма да окажат пряко и/или косвено въздействие върху държавния бюджет. 

						
						Вносител:
							           Димчо Михалевски